钦定古今图书集成/理学汇编/文学典/第180卷 > 《茅坤论文》 > 《二曰布势》
## 钦定古今图书集成/理学汇编/文学典/第180卷 > 《茅坤论文》 > 《二曰布势》

势者，一篇呼吸之概也。大将提百万之兵以合战，其
要只在得势，得势者百战百胜。学者为文亦然。大略：
善将兵者，操百万之兵如左右手；善为文者，累数千
百言，如探喉而出。得其势则相题沿情，如风之掣云
泉之出峡，苏文忠所谓“行乎其所不得不行，止乎其
所不得不止”是也。不得其势则语意窘涩，扣之不成
声矣。